פעם מכשירים כמו מעבדי מזון ובלנדרים  נחשבו למותרות, אבל אפשר לומר את אותו הדבר גם לגבי טלוויזיות ומכונות כביסה, ולמרות שאם לא הייתה לי מכונת כביסה, ממילא לא היה לי זמן לראות טלוויזיה, אני, אישית, לא הייתי מוותרת על אף אחד מהם.
אם אתם לא מבלים הרבה זמן במטבח, ולא מקדישים הרבה מאמץ לבישול ואפיה, אז כן, יכול להיות שמעבד מזון הוא פינוק. אבל עבור כל מי שמבשל ואופה על בסיס קבוע או בכמויות גדולות, מעבד מזון הוא חיוני, משום שהוא יעיל מאוד וחוסך כל כך הרבה זמן ומאמץ.